OpenLLM-France/wikimedia huggingface dataset:
# Complex Kennedy

El Complex Kennedy o Districte Històric de Hyannis Port és una propietat de 24 mil m² tocant a mar, ubicada a Hyannis Port, Massachusetts.
Consisteix en tres cases, les quals pertanyen a la Família Kennedy; la principal era propietat de Joseph P. Kennedy i la seva dona Rose i les altres dues dels seus fills, el senador Robert F. Kennedy i el president John F. Kennedy. El menor dels fills, el senador Ted Kennedy, vivia a la casa que va ser dels seus pares, i aquella va ser la seva residència principal des del 1982 fins a la seva mort l'any 2009.
El complex va ser la base principal de les campanyes electorals de John F. Kennedy, tant al senat com a la presidència dels Estats Units. Posteriorment, va esdevenir la residència oficial d'estiu i de descans del president.

## Història

L'any 1926 Joseph P. va llogar un xalet d'estiu, construït el 1904, a la Marchan Avenue, Hyannis Port. Tres anys més tard el va comprar, fent-hi ampliacions i remodelacions per tal d'adaptar-lo a les necessitats familiars. Els nou fills hi van passar els seus estius i arran d'això va sorgir el seu interès per la vela esportiva i altres activitats de competició.
L'any 1956, tres anys després del seu matrimoni amb Jacqueline, John F. va comprar una casa més petita a la Irving Avenue, no gaire lluny de la dels seus pares. Uns anys més tard, Robert F. en va adquirir una al costat de les altres dues.

## Distribució

Els tres edificis, cap dels quals permet l'accés al públic, són estructures consistents en taulons de fusta blancs, típiques en les residències de vacances de Cape Cod.

### Casa principal

La casa dels pares, la principal i més gran de les tres, està envoltada de gespa i jardins molt ben cuidats, a més de posseir àmplies vistes de l'oceà des de les terrasses i porxos.
Al primer pis s'hi troba la sala d'estar, el menjador, una sala de sol, la sala de la televisió, l'habitació de John abans que comprés la seva pròpia casa, la cuina, el rebost i el safareig.
Al segon pis s'hi troben sis dormitoris, una sala de costura, i tres habitacions per als criats. Té un àtic. Al soterrani s'hi troben una sala de cinema i una sauna. La casa ha canviat molt poc, tant a nivell estructural com de mobiliari, degut a la seva relació amb John F. Kennedy i a l'interès històric de la propietat.

### Terrenys

Als terrenys també s'hi troben una piscina coberta, una pista de tennis i un garatge per a quatre cotxes.

## Referències

* 1 2 3 4 5 6 7 8 9 10 11 «National Park Service - The Presidents (Kennedy Compound)»., Survey of Historic Sites and Buildings, National Park Service
# Vietri sul Mare

Vietri sul Mare (en napolità: Vietre) és una municipi italià de la província de Salern a la Campània. Està situat just a l'oest de Salern, separat del port de Salern per un mur del port.
És el municipi més poblat de la costa Amalfitiana així com el seu territori més oriental, conegut des del segle xv per l'antiga tradició de treball de la ceràmica policromada. Basa la seva economia en l'artesania i el turisme.
El Palazzo Solimene va ser construït després de la Segona Guerra Mundial per Paolo Soleri i acull col·leccions de ceràmica. El Palazzo Taiani és conegut per la seva torre de colomar, que antigament s'utilitzava per a vigilar les incursions dels sarraïns. Al poble proper de Raito hi ha el Museo provinciale della Ceramica.

## Referències

* ↑ «Centro del Patrimonio Mundial» (en castellà). UNESCO World Heritage. [Consulta: 5 desembre 2021].
* ↑ Italy by bike : 105 tours from the Alps to Sicily.. Touring Club Italiano, 2008. ISBN 978-88-365-4496-7.
* ↑ Spazi di transizione: il classico moderno (1888-1933). Milano: Mimesis, 2008. ISBN 978-88-8483-609-0.
# Anton von Massenhausen

Anton von Massenhausen (1758-1815). Estudiant de la Universitat d'Ingolstadt que va donar suport a Adam Weishaupt en la fundació dels Illuminati.
Massenhausen va estar present en la nit de Walpurgis de 1776, data recordada per ser el dia que van crear els illuminati.
Es va traslladar a la Universitat de Múnic per reclutar membres per l'ordre, entre ells estava Franz Xavier von Zwack, que aviat el substituiria com a aliat de Weishaupt, ja que el mateix Weishaupt assegurava que Massenhausen estava més interessat en assumptes femenins que en els Illuminati.
El sobrenom de Massenhausen dins dels Illuminati era el de Ajax.
# Vlachy

Vlachy és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1262.
# Últimos días en La Habana

Últimos Días en La Habana 'és una pel·lícula cubana dramàtica de 2016 dirigida per Fernando Pérezuna narració sobre l'amistat i la relativitat moral en situacions específiques, mostrant amb cruesa la vida quotidiana a Cuba. Fou projectada en la secció especial del 67è Festival Internacional de Cinema de Berlín.

## Sinopsi

Centre Havana, el cor de l'Havana d'avui. Miguel és un home de 45 anys que treballa com a rentaplats mentre espera un visat oficial que li permeti marxar a Nova York. Conviu amb Diego, malalt de sida i postrat al seu llit. Mentre que Diego es gai i positiu, Miguel és asexual i negatiu. Una galeria de suggestius personatges envolta a la parella d'amics. Quan per sorpresa arriba el visat, el destí col·locarà a tots davant una inusitada decisió.

## Repartiment

* Jorge Martínez com Diego.
* Gabriela Ramos com Yusisleydis.
* Patricio Wood com Miguel.

## Nominacions i premis
### XXIII Premis Cinematogràfics José María Forqué

| Categoria | Persona | Resultat |
| Millor pel·lícula iberoamericana | | Nominada |

### Premis Ariel 2018

| Categoria | Persona | Resultat |
| Millor pel·lícula iberoamericana | | Nominada |

### Festival Internacional del Nou Cinema Llatinoamericà de l'Havana 2017

| Categoria | Persona | Resultat |
| Millor so | Sheyla Pool Evelio Manfred Gay Salinas | Guanyadors |

### Festival de Màlaga 2017

| Categoria | Persona | Resultat |
| Millor pel·lícula iberoamericana | | Guanyadora |
| Premi de l'Audiència | | Guanyadora |
| Millor actriu de repartiment | Gabriela Ramos | Guanyadora |

### Premis Platino 2018

| Categoria | Persona | Resultat |
| Millor pel·lícula | | Nominada |
| Millor director | Fernando Valdés | Nominat |
| Millor actor | Jorge Martínez | Nominat |
| Millor guió | Fernando Pérez Abel Rodríguez | Nominat |
| Millor fotografia | Raúl Pérez Ureta | Nominat |
| Millor muntatge | Sergio Sanus | Nominat |
| Millor so | Sheyla Pool Evelio Manfred Gay Salinas | Nominats |

## Referències

* ↑ «Last Days in Havana», 15-02-2017. [Consulta: 12 febrer 2017].
* ↑ Últimos días en la Habana, la agonía de un modo de vivir, El País, 6 d'abril de 2017
* ↑ «Berlinale 2017: Competition and Berlinale Special Are Complete». Berlinale, 20-01-2017. Arxivat de l'original el 15 de febrer 2017. [Consulta: 15 febrer 2017].
* ↑ Últimos días en La Habana a Fotogramas
* ↑ «Estos son los nominados a los Premios Forqué 2018».
* ↑ Últimos días en la Habana al web del Festival
* ↑ «Verano 1993» y «Últimos días en La Habana», las ganadoras del Festival de Málaga, ABC, 25 de març de 2017
* ↑ 'Últimos días en La Habana', nominada en siete categorías en los Premios Platino, Diario de Cuba, 15 de març de 2018
# Alice (Texas)

Alice és una població dels Estats Units a l'estat de Texas. Segons el cens del 2000 U.S. Census tenia 19.010 habitants.

## Demografia

Segons el cens del 2000, Alice tenia 19.010 habitants, 6.400 habitatges, i 4.915 famílies. La densitat de població era de 616,8 habitants/km².
Dels 6.400 habitatges en un 39% hi vivien nens de menys de 18 anys, en un 54,5% hi vivien parelles casades, en un 17,6% dones solteres, i en un 23,2% no eren unitats familiars. En el 20,9% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,39.
Per edats la població es repartia de la següent manera: un 30,3% tenia menys de 18 anys, un 9,3% entre 18 i 24, un 26,2% entre 25 i 44, un 20,5% de 45 a 60 i un 13,7% 65 anys o més.
L'edat mediana era de 33 anys. Per cada 100 dones de 18 o més anys hi havia 85,8 homes.
La renda mediana per habitatge era de 30.365$ i la renda mediana per família de 34.276$. Els homes tenien una renda mediana de 32.409$ mentre que les dones 17.101$. La renda per capita de la població era de 13.118$. Aproximadament el 17,9% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Robert Floyd Curl (1933 -) químic, Premi Nobel de Química de l'any 1996.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alice». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Alice». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Benamaurel

Benamaurel és un municipi situat en la part central de la Comarca de Baza (província de Granada). Situat en el centre de la Foia de Baza, es troba envoltat pels parcs naturals de Sierra de Baza i Sierra de Castril, a més de pel Cerro Tornapunta i l'embassament del Negratín.

## Nuclis de població

| Unitat poblacional | Hab. |
| Benamaurel Cuevas de la Blanca Cuevas de Luna Cuevas del Negro Huerta Real Puente Arriba San Marcos | 1.677 68 94 26 106 215 196 |
* Font: INE.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | María del Carmen Martínez Peña | PSOE | 30/06/1987 |
| 1991 - 1995 | Roque Ruiz Quirante | PSOE | 15/06/1991 |
| 1995 - 1999 | Antonio Arredondo García | AIBEN | 17/06/1995 |
| 1999 - 2003 | Antonio Arredondo García | Partido Andalucista | 03/07/1999 |
| 2003 - 2007 | José Sánchez González | PSOE | 14/06/2003 |
| 2007 - 2011 | José Sánchez González | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

### Evolució demogràfica

1787-2005 :
| 1787 | 1842 | 1860 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2005 |
| 827 | 1.426 | 1.949 | 2.402 | 2.362 | 3.008 | 3.394 | 3.505 | 3.699 | 4.406 | 4.585 | 5.009 | 4.402 | 3.558 | 2.809 | 2.496 | 2.383 | 2.323 |

## Enllaços externs

* Benamaurel - Lloc web oficial
# Walter Gordon

Walter Gordon (13 d'agost, 1893 – 24 desembre, 1939) fou un físic teòric alemany.
Walter Gordon fou fill de l'empresari Arnold Gordon i la seva muller Bianca Gordon (nee Brann), traslladats a Suïssa en els primers anys de la seva vida. El 1900 va anar a l'escola a St. Gallen i el 1915 va començar els seus estudis de matemàtiques i física a la Universitat de Berlín. Va rebre el seu doctorat el 1921 de la mà de Max Planck. El 1922, encara a la Universitat de Berlín, Gordon va esdevenir ajudant de Max von Laue. El 1925, va treballar alguns mesos a Manchester amb William Lawrence Bragg i més tard, a la Societat Kàiser Wilhelm de química de fibra a Berlín. El 1926 es va traslladar a Hamburg, on va rebre l'habilitació per a dirigir tesis el 1929, i on el 1930 esdevingué catedràtic. Es va casar amb Gertrud Lobbenberg, d'Hamburg, el 1932. Es va traslladar a Estocolm el 1933 a causa de la situació política a Alemanya. En aquesta universitat va treballar en mecànica i física matemàtica.
El seu treball més conegut, amb Oskar Klein, va ser la proposta de l'equació de Klein-Gordon per a descriure partícules quàntiques escalars en el marc de la teoria de la relativitat.

## Referències

* 1 2 Historische Kommission bei der bayrischen Akademie der Wissenschaft: Neue deutsche Biographie, sechster Band (en alemany). Duncker & Humblot, 1964, p. 646–647. Arxivat 2018-09-10 a Wayback Machine.
* ↑ «Walter Gordon (1893-1939)» (en alemany). Institut für Geschichte der Naturwissenschaften - Universität Hamburg. [Consulta: 24 març 2009].
# Apodemus peninsulae

Apodemus peninsulae és una espècie de mamífer rosegador de la família dels múrids. Es troba a l'Àsia nord-oriental, incloent-hi l'Extrem Orient Rus, la Xina meridional, la península de Corea, Sakhalín i Hokkaidō. Té una llargada de cap a gropa de 80-118 mm, amb una cua de 75-103 mm.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Smith, Andrew T.; Xie, Yan. A guide to the Mammals of China. Princeton University Press, 2008. ISBN 978-0-691-09984-2.
* Won, Byeong-o (원병오). 한국의 포유동물 (Hangugui poyudongmul, Mammals of Korea). Seoul: Dongbang Media, 2004. ISBN 89-8457-310-8.
# Washington (Nou Hampshire)

Washington és una població dels Estats Units a l'estat de Nou Hampshire. Segons el cens del 2000 tenia 895 habitants.

## Demografia

Segons el cens del 2000, Washington tenia 895 habitants, 370 habitatges, i 277 famílies. La densitat de població era de 7,6 habitants per km².
Dels 370 habitatges en un 24,1% hi vivien nens de menys de 18 anys, en un 67,8% hi vivien parelles casades, en un 4,1% dones solteres, i en un 24,9% no eren unitats familiars. En el 19,5% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,9% tenia menys de 18 anys, un 3,5% entre 18 i 24, un 24,6% entre 25 i 44, un 32,2% de 45 a 60 i un 17,9% 65 anys o més.
L'edat mediana era de 45 anys. Per cada 100 dones de 18 o més anys hi havia 100,9 homes.
La renda mediana per habitatge era de 43.125$ i la renda mediana per família de 50.000$. Els homes tenien una renda mediana de 34.688$ mentre que les dones 26.333$. La renda per capita de la població era de 20.540$. Entorn del 3,1% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Washington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Washington». American Fact Finder. Oficina del Cens dels Estats Units, 12-01-2010.
# Últimos testigos: Fraga Iribarne – Carrillo, comunista

Últimos testigos: Fraga Iribarne – Carrillo, comunista és una pel·lícula documental espanyola del 2009 formada per dos segments basats en un únic concepte: Fraga iribarne, dirigit per José Luis López-Linares i Carrillo, comunista, dirigit per Manuel Martín Cuenca, dos testimonis de la història d'Espanya i dues versions de la transició espanyola aprofitant el 30è aniversari de la Constitució espanyola de 1978.

## Sinopsi

El documental repassa la història contemporània d'Espanya aprofitant el testimoniatge privilegiat de dos supervivents polítics i comptant amb una vasta documentació formada per imatges d'arxiu, fotografies, declaracions de personatges com Ramón Tamames o Alberto Ruiz Gallardón, i cartes inèdites que enriquiran les revelacions dels protagonistes. Amb Manuel Fraga Iribarne es repassen qüestions com la Segona República, el paper de l'Església, la figura de Franco, els nacionalismes o la transició. Amb Santiago Carrillo, també testimoni protagonista del que la majoria de companys, i fins i tots deixebles han mort, parla de les seves decisions, que han influït en el rumb dels esdeveniments i a vegades els han marcat significativament. Va repassar el seu paper durant la Junta de Defensa de Madrid i manifiesta que no va ser responsable de les matances de Paracuellos.

## Premis i nominacions

* Medalles del Cercle d'Escriptors Cinematogràfics de 2009: Millor documental (nominat)
* Goya al millor documental (2009) (Nominat)
* XIX Premis Turia: Premi al millor documental

## Referències

* ↑ Últimos testigos: Fraga Iribarne – Carrillo, comunista, a Fotogramas
* ↑ Los dos extremos, La Opinión de La Coruña, 7 de juny de 2009
* ↑ El último pulso Fraga-Carrillo, La Nueva España, 9 de maig de 2009
* ↑ Carrillo y Fraga protagonizan «Últimos testigos», un documental de la historia de España La voz de Galicia, 6 de maig de 2009
* ↑ «Premios del CEC a la producción española de 2009». Círculo de Escritores Cinematográficos. Arxivat de l'original el 2011-02-10. [Consulta: 6 setembre 2019].
* ↑ Últimos testigos: Fraga Iribarne – Carrillo, comunista, al web dels Goya
* ↑ Los XIX Premios Turia reconocen a Daniel Monzón, Carlos Saura y Usun Yoon y rinde homenaje a Santiago Carrillo, Europa Press, 25 de juny de 2010

## Enllaços externs

* Tràiler "Carrillo, comunista" a YouTube
* Tràiler "Fraga Iribarne" a YouTube
# Anous

* Aquest article tracta sobre el gènere d'ocells. Vegeu-ne altres significats a «Nou (fruit)».
Anous és un gènere d'ocells de la família dels làrids (Laridae). Coneguts com a nodis, en hivern són ocells pelàgics, que habiten a la zona tropical i subtropical dels oceans Atlàntic, Índic i Pacífic. Sovint crien sobre arbres a tot l'ample de l'àrea de distribució.

## Llista d'espècies

S'han descrit tres espècies dins aquest gènere:
* Nodi gros (Anous stolidus).
* Nodi negre (Anous minutus).
* Nodi becfí (Anous tenuirostris).

## Referències

* ↑ El gènere Anous a ITIS Rev. 26-07-2010
Viccionari
# Comuna

«Comuna» té aquests significats:
* Comuna o latrina, instal·lació sanitària
* Comuna o comú, divisió administrativa en certs països (e.g., Romania)
* Comuna (societat), comunitat utopista
* Comuna (terres comunals), terreny pertanyent a tots els veïns d'una població
* Comuna de París, govern socialista que va dominar breument a París l'any 1871
Viccionari
# Blanca de Navarra

Blanca de Navarra és el nom dels següents personatges:
* Blanca I de Navarra, reina de Navarra (1385 -1441), fila de Carles III el Noble, rei de Navarra i Eleonor de Trastàmara casada amb Joan II de Catalunya-Aragó
* Blanca Garcés de Navarra (~ 1135 - 1156), infanta del Regne de Navarra i muller de l'infant Sanç III hereu de Castella
* Blanca de Navarra i de Castella (1177-1229), filla de Sanç VI de Navarra i Sanxa de Castella, casada amb Teobald III de Xampanya, comte de Xampanya
* Blanca de Navarra (duquessa de Bretanya) (1226 - 1283), filla de Teobald el Trobador, rei de Navarra i comte de Xampanya, i Agnes de Beaujeu, casada amb Joan I de Bretanya, duc de Bretanya
* Blanca de Navarra o Blanca d'Evreux (1333 -1398), filla de Felip III de Navarra i Joana II de Navarra, casada amb Felip VI de Valois, rei de França
* Blanca de Navarra i Valois (1372 -1385), filla de Carles II de Navarra, rei de Navarra i Joana de Valois
# Arthur Steinwenter

Arthur Steinwenter (Graz, 21 de novembre de 1850 - 14 de desembre de 1939) va ser un historiador austríac. Va ser mestre a Graz i més tard va dirigir un institut a Marburg. És el pare de l'historiador del dret Artur Steinwenter (1888-1959).
A la seva obra Paedagogica Austriaca. Rückblicke eines alten Schulmannes («reflexions d'un vell mestre») del 1910 es posa com un mestre amb compromís capaç de criticar el sistema escolar del seu país. A més escriure unes obres científiques sobre la història de l'Emperi Romà i sobre la història política d'Àustria dels seglex XV a XVII.

## Obres

* Paedagogica Austriaca: Rückblicke eines alten Schulmannes
* Versuch einer zusammenhängenden Darstellung des Stromsystems des obern Nils (1875)
* Beiträge zur Geschichte der Leopoldiner (1879)

## Referències

* 1 2 Wesner, G. «Steinwenter, Arthur (Artur) (1850–1939), Lehrer und Historiker». A: Österreichisches Biographisches Lexikon und biographische Dokumentation (en alemany). vol. 13. Viena: Verlag der Österreichischen Akademie der Wissenschaften, 2008, p. 201. ISBN 978-3-7001-6963-5.
# Wake Forest

Wake Forest és una població dels Estats Units a l'estat de Carolina del Nord. Segons el cens del 2007 tenia 22.324 habitants.

## Demografia

Segons el cens del 2000, Wake Forest tenia 12.588 habitants, 4.617 habitatges i 3.407 famílies. La densitat de població era de 623,1 habitants per km².
Dels 4.617 habitatges en un 41,7% hi vivien nens de menys de 18 anys, en un 60,3% hi vivien parelles casades, en un 10,7% dones solteres, i en un 26,2% no eren unitats familiars. En el 20,6% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,7% tenia menys de 18 anys, un 7,4% entre 18 i 24, un 39,3% entre 25 i 44, un 15,8% de 45 a 60 i un 7,9% 65 anys o més.
L'edat mediana era de 32 anys. Per cada 100 dones de 18 o més anys hi havia 89 homes.
La renda mediana per habitatge era de 52.307 $ i la renda mediana per família de 60.408 $. Els homes tenien una renda mediana de 45.630 $ mentre que les dones 30.205 $. La renda per capita de la població era de 22.746 $. Entorn del 6,3% de les famílies i el 8,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wake Forest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wake Forest». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Yves Mersch

Yves Mersch (Ciutat de Luxemburg, 1 d'octubre de 1949) és un economista i advocat luxemburguès, conegut principalment per haver estat el Governador del Banc Central de Luxemburg des de la seva creació, el 1998.

## Biografia

Nascut a Ciutat de Luxemburg l'1 d'octubre de 1949, Mersch va obtenir un grau de màster en dret el 1973, un postgrau en Dret Públic Internacional el 1974, i un postgrau en Ciència Política el 1975, tots tres a la Universitat de París I. El 1998 fou nomenat Governador del recent creat Banc Central de Luxemburg.
El 9 de març de 2008 Mersch va amonestar als bancs per la seva gestió dels riscos, que considerava inapropiada i, encara més sorprenent, va criticar durament el sistema, preocupant-se per futur de l'economia europea.
A finals de juny de 2011, parlant en la reunió anual general del Banc de Pagaments Internacionals a Basilea, Mersch respomngué que "és un caos" quan li van consultar sobre què passaria si Grècia no podia pagar el seu deute. Llavors fou descrit com un "membre clau" del Consell Governatiu del BPI.
Des del desembre del 2012 és membre de l'executiva del Banc Central Europeu, quan va substituir a José Manuel González-Páramo. Ha estat considerat com relativament agressiu en la política del tipus d'interès.
Mersch està casat i té dos fills.

## Referències

* ↑ «Profile». Arxivat de l'original el 16 de gener 2014. [Consulta: 1r febrer 2014].
* ↑ "The recent subprime turbulences" pdf of speech by Y. Mersch
* ↑ Buell, Todd, "ECB's Mersch: 'It is chaos' if Greece defaults", MarketWatch, June 26, 2011, 11:46 a.m. EDT. Retrieved 2011-06-26.
* ↑ «Member of the ECB's Executive Board: Yves Mersch». European Central Bank. Arxivat de l'original el 2014-01-16. [Consulta: 22 novembre 2013].
* ↑ "Mid-Day Report: Euro Rebounds on Hawkish Mersch" Arxivat 2015-12-24 a Wayback Machine., ActionForex.com February 22, 2011 14:17 GMT. For example.
* ↑ Central Bank of Luxembourg Yves Mersch biographie Arxivat 2011-07-18 a Wayback Machine. Retrieved 23 October 2010. Biography in English Arxivat 2011-09-27 a Wayback Machine.